สวัสดีค่ะ หนูเป็นหนองในได้เกือบเดือนแล้วค่ะ กินยาที่คุณที่โรงพยาบาลให้มาเป็นยาฃ่าเชึ้อ แต่กินแล้วหนูแพ้ยากินไม่ได้ เลยไปซื้อยาคลีนิคมากิน มี4เม็ด ตอนนั้นมันมีหนองไหลออกมาจากช่องคลอด แสบ แต่ตอนนี้ รู้สึกว่ามันหาย อาการแสบไม่มี หนองหยุดไหล แต่รู้สึกว่ามันมีแผลแดงๆ และก็คัน บางทีก็แสบ คือมันใกล้จะหาย หรือ ว่ามันจะเป็นอีกคะ ขอบค่ะ
สวัสดีค่ะ หนองใน เป็นโรคติดต่อทางเพศสัมพันธ์ชนิดหนึ่งเกิดจากการติดเชื้อแบคทีเรีย จะมีอาการบริเวณอวัยวะเพศเช่นมีปัสสาวะแสบขัด มีแผลที่อวัยวะเพศการวินิจฉัยมีทั้งการตรวจร่างกายพบรอยโรคที่เข้าได้ มีประวัติเสี่ยง และอาจยืนยันด้วยการตรวจปัสสาวะ หรือเก็บตัวอย่างจากของเหลวที่ถูกขับออกมาจากปลายอวัยวะเพศไปตรวจการรักษาคือใช้ยาฆ่าเชื้อแบบฉีดที่จะรักษาเชื้อหนองในแท้ และแพทย์มักจะให้ยารักษาหนองในเทียมมารับประทานด้วย เนื่องจากหนองในแท้และหนองในเทียมมักเกิดร่วมกัน หลังรับประทานยา ผู้ป่วยส่วนใหญ่ก็มักจะหายขาดจากโรค ในบางรายที่รับประทานยาไปแล้ว ยังมีอาการของโรคอยู่อาจเกิดจากการดื้อยาหรือยาไม่ตรงกับโรค ควรกลับไปพบแพทย์ที่รักษาอีกครั้งค่ะอาการแผลแดงๆแสบนั้น อาจจะสังเกตอาการไปก่อนค่ะ ถ้าหนองหยุดไหลแล้ว แนวโน้มน่าจะไปในทางที่ดีขึ้น ระหว่างนี้งดการมีเพศสัมพันธ์ ใช้น้ำเปล่าสะอาดล้างอวัยวะเพศภายนอกเท่านั้น แต่ถ้าไม่เคยได้ยาจากแพทย์เลย แนะนำไปรับยาและรักษาอย่างเหมาะสมก่อนนะคะ